text: Den Store Strikkedyst søger deltagere til ny sæson
  08 november 2015 kl. 10.00
  Drømmer du om selv at deltage i Den Store Strikkedyst, når den løber over skærmen på TV SYD+? Så er det nu, du skal søge om at komme til casting!
  Forberedelserne til Den Store Strikkedyst sæson 3 er allerede i fuld gang, og i foråret 2016 begynder optagelserne.
  Måske er du den næste vinder af Den Store Strikkedyst? Så glæder vi os til at høre fra dig!
  Send en mail til os på strikkedyst@tvsyd.dk , hvis du ønsker at komme i betragtning til casting.
  Vi vil gerne vide lidt om dig (navn, adresse, telefon, alder, job, fritidsinteresser), og så vil vi selvfølgelig også gerne høre lidt om dig og din interesse for strikning (hvor længe har du strikket, hvad strikker du lige nu, er der noget strikketøj, du er særlig stolt af).
  Vi har også brug for, at du vedhæfter et vellignende foto af dig selv og meget gerne også et par fotos af noget, du har strikket.
  Du vil modtage en personlig tilbagemelding på din ansøgning, hvis du bliver udvalgt til casting.
  Bemærk, at din hovedindtægt ikke må komme fra at strikke (heller ikke tidligere i dit liv må du have arbejdet professionelt med strikning). Optagelserne til programmerne vil ligge på hverdage og i weekender i foråret 2016.
  Send din mail senest 13. januar. Vi afholder casting på TV SYD i Kolding i januar.
  Vi gør opmærksom på, at alle deltagere skal bo i TV SYDs sendeområde.
  
  